**ТАТВАРЫН МЭРГЭШСЭН ЗӨВЛӨХ ҮЙЛЧИЛГЭЭНИЙ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛЬ БОЛОВСРУУЛАХ ХЭРЭГЦЭЭ, ШААРДЛАГЫГ УРЬДЧИЛАН ТАНДАН СУДЛАХ ҮНЭЛГЭЭНИЙ ТАЙЛАН**

Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төсөл боловсруулах тухай

**ЕРӨНХИЙ МЭДЭЭЛЭЛ**

Монгол Улсын Их Хурлаас Татварын мэргэшсэн зөвлөх үйлчилгээ (цаашид “ТМЗҮ” гэх)-ний тухай хуулийн төслийг 2012 оны 12 дугаар сарын 27-ны өдөр баталж, 2013 оны 01 дүгээр сарын 31-ний өдрөөс дагаж мөрдөхөөр тогтсон билээ. Тус хуульд Хуульчийн эрх зүйн байдлын тухай хууль, Нягтлан бодох бүртгэлийн тухай хууль, Аудитын тухай хууль /шинэчилсэн найруулга/, Зөрчлийн тухай хууль батлагдсантай холбоотойгоор нийт гурван удаа өөрчлөлтүүд орсон байдаг.

Татварын мэргэшсэн зөвлөх үйлчилгээний тухай хууль батлагдаад даруй 10 жил болж байна. Энэ хугацаанд олон улсын татварын харилцаанд эрс өөрчлөлт гарч, түүнтэй нийцэх татварын эрх зүйн шинэчлэл хийгдэж (НӨАТтХ 2015 онд, ТЕХ, ААНОАТтХ, ХХОАТтХ 2019 онд), Мөнгө угаах болон терроризмыг санхүүжүүлэхтэй тэмцэх тухай хуулийн нэмэлт, өөрчлөлтийг 2020 онд тус тус Монгол Улсын Их хурлаас баталж, олон шинэ ойлголт, харилцаа бий боллоо. Эдгээр хуулиудаар зохицуулж буй харилцаануудыг Татварын мэргэшсэн зөвлөх үйлчилгээний тухай хуульд тусгах зайлшгүй шаардлага урган гарсан. Тухайлбал, Татварын ерөнхий хуулийн шинэчилсэн найруулгын 75 дугаар зүйлд татварын албаны чиг үүрэгт татварын мэргэшсэн зөвлөх үйлчилгээг хамааруулж, татвар төлөгч нь татварын хуулиар хүлээсэн үүргээ биелүүлэх, эрхээ эдлэх талаар хуулиар зөвшөөрөгдсөн татварын мэргэшсэн зөвлөхийн туслалцаа, зөвлөгөө авах эрхтэй байхаар хуульчилсан. Татвар төлөгчийн энэхүү эрх хангагдах боломж өнөөгийн ТМЗҮ-ний тухай хуулиар хязгаарлагдмал байна.

Тодруулбал, Татварын мэргэшсэн зөвлөх үйлчилгээний тухай хуулиар татварын мэргэшсэн зөвлөх үйлчилгээг зөвхөн хуулийн этгээд үзүүлэх бөгөөд татвар мэргэшсэн зөвлөх үйлчилгээг эрхлэх тусгай зөвшөөрөлтэй 38-н хуулийн этгээд байна. Татварын мэргэшсэн зөвлөх үйлчилгээ эрхлэх этгээдийн хүртээмжтэй байдлыг нэмэгдүүлэх үүднээс Сангийн сайдын тушаалаар эрх олгосон 1500 гаруй хувь хүнд бусад улс орны жишгээр татварын мэргэшсэн зөвлөх хуулийн тодорхой нөхцөл, шаардлага хангасан бол татварын мэргэшсэн зөвлөх үйлчилгээ эрхлэх боломжийг нээх, мөн хуулийн этгээдэд тавигдах шаардлагыг сонгох боломжтой болгож, татвар төлөгчийн хууль ёсны эрх ашиг хамгаалагдах нөхцөлийг бүрдүүлэх нь шаардлагатай байна. Мөн Мөнгө угаах болон терроризмыг санхүүжүүлэхтэй тэмцэх тухай хуулиар татварын мэргэшсэн зөвлөх үйлчилгээ эрхлэх этгээдийг тодорхой гүйлгээний талаарх мэдээллийг Монгол Банкны дэргэдэх Санхүүгийн мэдээллийн албанд мэдүүлэх үүрэгтэй ба энэхүү үүргээ хэрхэн биелүүлж байгаад хяналт тавих субъект нь Мэргэшсэн нягтлан бодогчдын институт биш тэднийг гишүүнчлэлдээ нэгтгэсэн Татварын мэргэшсэн зөвлөхийн нийгэмлэг байх нь зүй ёсны шаардлага юм. Түүнчлэн энэ үйлчилгээг тусгай зөвшөөрөлгүй этгээд (2018 оны судалгаагаар 700-аад хуулийн этгээд, бас хувь хүн) үзүүлж буй нь далд эдийн засгийг тэлэхэд нөлөөлөх төдийгүй, хуулийг сахин мөрдөх үйлсэд сөргөөр нөлөөлж байгаа болно.

Иймд “Татварын мэргэшсэн зөвлөх үйлчилгээний тухай хууль”-д нэмэлт, өөрчлөлт оруулах нь зүйтэй гэж үзэв.

**УРЬДЧИЛАН ТАНДАН СУДЛАХ ҮНЭЛГЭЭНИЙ ТАЙЛАН**

Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төсөл боловсруулах хэрэгцээ, шаардлагыг Хууль тогтоомжийн хэрэгцээ, шаардлагыг урьдчилан тандан судлах аргачлалын /цаашид Аргачлал гэх/ 1.3-т заасан хүрээнд хамаарахгүй тул урьдчилан тандан судлах ажиллагааг Аргачлалын 2.1-т заасан үе шатын дагуу хийж гүйцэтгэлээ.

**НЭГ. АСУУДАЛД ДҮН ШИНЖИЛГЭЭ ХИЙСЭН БАЙДАЛ**

Монгол Улсын Их Хурлаас Татварын мэргэшсэн зөвлөх үйлчилгээний тухай хуулийн төслийг 2012 оны 12 дугаар сарын 27-ны өдөр баталж, 2013 оны 01 дүгээр сарын 31-ний өдрөөс дагаж мөрдөхөөр тогтсон билээ. Тус хуульд Хуульчийн эрх зүйн байдлын тухай хууль, Нягтлан бодох бүртгэлийн тухай хууль, Аудитын тухай хууль /шинэчилсэн найруулга/, Зөрчлийн тухай хууль батлагдсантай холбоотойгоор нийт гурван удаа өөрчлөлтүүд орсон байдаг. Төрийн үйлчилгээг чирэгдэлгүй, хүнд суртлаас ангид байх эрх зүйн орчныг бүрдүүлж, иргэд хуулийн этгээдийн эрхийг баталгаажуулах, хуулийн зарим зохицуулалтыг дахин нягталж боловсронгуй болгох, хуулийн үр нөлөөг дээшлүүлэх, хууль хоорондын уялдааг хангаж, давхардал, хийдэл, зөрчлийг арилгах зүй ёсны шаардлага тавигдаж байна.

Иймд Аргачлалын 3-т заасны дагуу асуудалд дүн шинжилгээ хийхдээ асуудлыг тодорхойлж, шийдвэрлэх гэж байгаа асуудлын мөн чанар, цар хүрээг, тогтоож, тухайн асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэн, аж ахуйн нэгж, бусад этгээдийг тодорхойлж, улмаар түүнийг үүсгэж байгаа шалтгаан, нөхцөлийг тодорхойлсон болно.

**1.1. Асуудлын мөн чанар, цар хүрээг тодорхойлсон байдал:**

1. Аж ахуйн үйл ажиллагааны тусгай зөвшөөрлийн тухай хуульд заасны дагуу татварын мэргэшсэн зөвлөх үйлчилгээ эрхлэх тодорхой шалгуур, шаардлагыг хангасан хувь хүн, хуулийн этгээдэд хоёуланд нь олгох;

2. Татварын мэргэшсэн зөвлөх үйлчилгээ эрхлэх хувь хүн, хуулийн этгээдэд тавих шалгуур, шаардлагыг хуулийн төсөлд тодорхой зааж, тусгай зөвшөөрөл олгох, сунгах, түдгэлзүүлэх, хүчингүй болгох асуудлыг Аж ахуйн үйл ажиллагааны тусгай зөвшөөрлийн тухай хуульд нийцүүлэн өөрчлөх;

3. Мэргэжлийн байгууллагын чиг үүргийг хуулийн төсөлд шинэчлэн тогтоох.

Энэ хүрээнд Татварын мэргэшсэн зөвлөхийн нийгэмлэгийн гишүүдийн гаргасан санал, татварын мэргэшсэн зөвлөх үйлчилгээний бусад орнуудын эрх зүйн зохицуулалт болон холбогдох тооцоо, судалгаа зэргийг судалж үзсэн болно.

**1.2.Эрх, хууль ёсны ашиг сонирхол нь хөндөгдөж байгаа нийгмийн бүлэг, иргэд, аж ахуйн нэгж, байгууллага, бусад этгээдийг тодорхойлох:**

Татварын мэргэшсэн зөвлөх үйлчилгээний эрх зүй, зохион байгуулалтын үндсийг тогтоож, энэ чиглэлээр төрийн байгууллага, иргэн, хуулийн этгээдийн эрх, үүрэг, авч хэрэгжүүлэх арга хэмжээ, үйл ажиллагаатай холбогдсон харилцааг зохицуулдаг.

Татварын мэргэшсэн зөвлөх үйлчилгээний тухай хуулийн одоогийн зохицуулалтаар энэхүү үйлчилгээг зөвхөн хуулийн этгээдийн хэлбэрээр үзүүлэхээр заасан нь Татварын мэргэшсэн зөвлөхийн эрхтэй 1500 гаруй иргэдийн эрх, хууль ёсны ашиг сонирхол нь хөндөгдөж байгаа юм.

Зөрчлийн тухай хуулийн 11.20 дугаар зүйлийн 2 дахь хэсэгт “Хуульд заасан эрх, тусгай зөвшөөрөл авахгүйгээр зөвлөх үйлчилгээ эрхэлсэн бол хүнийг гурван зуун нэгжтэй тэнцэх хэмжээний төгрөгөөр, хуулийн этгээдийг гурван мянган нэгжтэй тэнцэх хэмжээний төгрөгөөр торгоно.” гэж хуульчилсан байгаа нь эдгээр иргэд татвар төлөгчидөд татварын талаар “зөвлөх үйлчилгээ” үзүүлсэн тохиолдолд зөрчлийн тухай хуулиар шийтгэл оногдуулахаар байна.

Харин практик дээр татварын мэргэшсэн зөвлөх хувь иргэд татвар төлөгчдөд татварын талаар зөвлөгөө өгөхдөө нягтлан бодох бүртгэл, бизнесийн зөвлөгөө гэх мэт нэрээр үйлчилгээ үзүүлэх гэрээ байгуулан ажиллаж байна. Энэхүү нэгэнт бий болоод байгаа нийгмийн харилцааг зохицуулах шаардлага зайлшгүй тулгарч байна.

Нөгөөтэйгүүр татварын талаар зөвлөгөө авч буй татвар төлөгчдийн эрх ашиг хамгаалагдахаар байна. Учир нь татварын мэргэшсэн зөвлөх үйлчилгээг тусгай зөвшөөрөл бүхий этгээдээс авснаар зөвлөх үйлчилгээний чанар, хариуцлага дээшилнэ.

 Хувь хүний орлогын албан татварын тухай хуулийн 5 дугаар зүйлийн 5.1. дэх хэсэгт “Тухайн татварын жилд албан татвар ногдох орлого олсон, эсхүл энэ хуульд заасны дагуу албан татвар төлөх үүрэг бүхий Монгол Улсын иргэн, гадаадын иргэн, харьяалалгүй хүн албан татвар төлөгч байна.”, 26 дугаар зүйлийн 26.1. дэх хэсэгт “Албан татвар төлөгч энэ хуулийн дагуу албан татвар ногдуулах орлогоо өөрөө үнэн зөв тодорхойлж, доор дурдсан хугацаанд албан татварыг холбогдох төсөвт төлнө:” гэж заасан нь хувь хүний албан татварын тайланг өрх, иргэн бүр гаргаж хэвших шаардлагатай харуулж байна. Хувиараа бизнес эрхлэгчид, малчид, төрийн албан хаагчид, жижиг дунд бизнес эрхлэгчдэд татварын тайлангаа үнэн зөв гаргах, хуулийн дагуу татварын зөв төлөлвлөлт хийхэд зөвлөх үйлчилгээний хэрэгцээ, шаардлага тулгарсаар байна. Нийгмийн эдгээр бүлэгт татварын зөвлөх үйлчилгээг хүртээмжтэй, сонголттой хүргэх зайлшгүй шаардлага зүй ёсоор үүсээд байгаа бөгөөд харин эрх зүйн зохицуулалтыг боловсронгуй болгосноор татвар төлөгчдийн эрх, хууль ёсны ашиг сонирхлыг хамгаалах нөхцөл сайжирна.

**1.3. Асуудлыг үүсгэж буй шалтгаан нөхцөл:**

Холбогдох мэдээллийг харьцуулан дүгнэхэд Татварын мэргэшсэн зөвлөх үйлчилгээний тухай хуулийн хэрэгжилтийн явцад маргаантай, шийдвэл зохих дараах асуудлууд байсаар байна:

1. Аж ахуйн үйл ажиллагааны тусгай зөвшөөрлийн тухай хуулийн 3 дугаар зүйлийн 3.1.1." аж ахуйн үйл ажиллагааны тусгай зөвшөөрөл" /цаашид "тусгай зөвшөөрөл" гэх/ –гэж тодорхой төрлийн аж ахуйн үйл ажиллагааг тогтоосон хугацаа, нөхцөл, шаардлагын дагуу эрхлэн явуулах эрхийг иргэн, ашгийн ба ашгийн бус хуулийн этгээдэд эрх бүхий байгууллагаас олгосон албан ёсны баримт бичгийг;” гэж 3.1.2-т “тусгай зөвшөөрөл эзэмшигч” гэж тодорхой төрлийн үйл ажиллагаа эрхлэхээр эрх бүхий байгууллагаас тусгай зөвшөөрөл авсан этгээдийг” гэж тодорхойлсон байна.

Одоо мөрдөгдөж буй Татварын мэргэшсэн зөвлөх үйлчилгээний тухай хуулиар Татварын мэргэшсэн зөвлөх үйлчилгээг зөвхөн хуулийн этгээдэд зөвшөөрч байгаа нь Аж ахуйн үйл ажиллагааны тусгай зөвшөөрлийн тухай хуулийн дээрх заалтаар олгогдсон хууль зүйн боломж нь ТМЗ иргэдийн хувьд хаалттай байгаа юм.

2022 оны байдлаар Сангийн сайдын тушаалаар олгогдсон нийт 1500 гаруй татварын мэргэшсэн зөвлөх эрхтэй иргэд байгаа бөгөөд эдгээр иргэдээс 200 гаруй нь л хууль ёсоор татварын мэргэшсэн зөвлөх үйлчилгээг үзүүлж байгаа. Өөрөөр хэлбэл Татварын мэргэшсэн зөвлөх хуулийн этгээдэд ажиллаж байгаа нөхцөлд л татварын мэргэшсэн зөвлөх үйлчилгээ өгч болохоор хуульчлагдсан байдаг.

Иргэдээс татварын мэргэшсэн зөвлөх үйлчилгээ авч байсан эсэх тухай судалгаа явуулахад 34% нь татварын мэргэшсэн зөвлөгөө авч байсан бөгөөд үлдсэн 66% нь огт энэ үйлчилгээг авч байгаагүй байна. Монгол улсын татварын мэргэшсэн зөвлөх үйлчилгээний үр нөлөөний судалгааны хүрээнд татварын мэргэшсэн зөвлөх үйлчилгээг 20 хувь нь маш сайн зорилгодоо хүрсэн, 25 хувь нь сайн, 44 хувь нь дундаж, 11 хувь нь муу хүрсэн хэмээн дүгнэсэн байна. Татварын мэргэшсэн зөвлөх үйлчилгээ авсан иргэдийн 33 хувь нь татварын хууль тогтоомжийн талаарх зөвлөгөөг авч байсан бол 28 хувь нь татварын тооцоолол, төлж тайлагнахтай холбоотой үйлчилгээ, 6 хувь нь НББ-н үйл ажиллагааны талаарх үйлчилгээ, 11 хувь нь татварын акт болон бусад баримт бичигтэй холбоотой үйлчилгээг авч байсан байна.

**ХОЁР. АСУУДЛЫГ ШИЙДВЭРЛЭХ ЗОРИЛГЫГ ТОМЬЁОЛСОН БАЙДАЛ**

Иймд Аргачлалын 4-т заасны дагуу асуудлыг шийдвэрлэх зорилгыг дараах байдлаар тодорхойлж байна.

Хуулийн төслийг боловсруулах зорилго нь татварын мэргэшсэн зөвлөх үйлчилгээ үзүүлэгч мэргэжлийн байгууллага, иргэн, хуулийн этгээдийн эрх, үүрэг, авч хэрэгжүүлэх арга хэмжээ, үйл ажиллагаатай холбогдсон харилцааг олон улсын жишигт нийцүүлэн бүрдүүлэхэд оршино.

**ГУРАВ. АСУУДЛЫГ ЗОХИЦУУЛАХ ХУВИЛБАРУУД, ТЭДГЭЭРИЙН ЭЕРЭГ, СӨРӨГ ТАЛЫГ ХАРЬЦУУЛСАН БАЙДАЛ**

Асуудлыг шийдвэрлэх боломжтой хувилбаруудыг тогтоож, Аргачлалын 5-д заасны дагуу зорилгод хүрэх байдал буюу татварын мэргэшсэн зөвлөх үйлчилгээ үзүүлэгч мэргэжлийн байгууллага, иргэн, хуулийн этгээдийн эрх, үүрэг, авч хэрэгжүүлэх арга хэмжээ, үйл ажиллагаатай холбогдсон харилцааг олон улсын жишигт нийцүүлэн бүрдүүлэх” зорилгыг хангаж чадах эсэх, зардал, үр өгөөжийн харьцаа буюу хувилбарыг хэрэгжүүлэхтэй холбоотой гарах зардал, үзүүлэх эерэг өөрчлөлтийг харьцуулан судалж дараах дүгнэлтийг гаргалаа.

|  |  |  |  |  |
| --- | --- | --- | --- | --- |
| **№** | **Хувилбар** | **Зорилгод хүрэх байдал** | **Зардал, үр өгөөжийн харьцаа** | **Үр дүн** |
|  | Тэг хувилбар | Өнөөгийн тулгамдаад байгаа хүндрэл хэвээр үргэлжлэх бөгөөд зорилгод хүрэх боломжгүй. | Нэмэлт зардал улам бүр нэмэгдэнэ. Татварын суурь багасна.  | Үр дүнд хүрэхгүй. |
|  | Хэвлэл мэдээллийн хэрэгслээр ухуулга, сурталчилгаа хийх | Өнөөгийн тулгамдаад байгаа хүндрэл хэвээр үргэлжлэх бөгөөд зорилгод хүрэх боломжгүй. | Зардал их гарна.Асуудлыг үүсгэж байгаа гол шалтгааныг арилгахад төлөөлж, сөрөг үр дагаврыгбууруулах боломжгүй. | Үр дүнд хүрэхгүй. |
|  | Зах зээлийн эдийн засгийн хэрэгслүүдийг ашиглан төрөөс зохицуулалт хийх | Татварын мэргэшсэн зөвлөх үйлчилгээний харилцааг зөвхөн Улсын Их Хурал хуулиар зохицуулдаг тул зах зээлийн эдийн засгийн хэрэгслүүдийг ашиглан зохицуулах замаар зорилгод хүрэх боломжгүй. | Зардал их гарна. Асуудлыг үүсгэж байгаа гол шалтгааныг арилгах боломжгүй. | Үр дүндхүрэхгүй. |
|  | Төрөөс санхүүгийн интервенц хийх | Татварын мэргэшсэн зөвлөх үйлчилгээний харилцааг зөвхөн Улсын Их Хурал хуулиар зохицуулдаг тул төрөөс интервенц хийх замаар зорилгод хүрэх боломжгүй. | Зардал их гарна. Асуудлыг үүсгэж байгаа гол шалтгааныг арилгах боломжгүй. | Үр дүнд хүрэхгүй. |
|  | Захиргааны шийдвэр гаргах | Татварын мэргэшсэн зөвлөх үйлчилгээний харилцааг зөвхөн Улсын Их Хурал хуулиар зохицуулдаг тул хуулиар эрх олгогдоогүй тохиолдолд шийдвэр гаргах замаар зорилгод хүрэх боломжгүй. | Зардал гарахгүй.Асуудлыг үүсгэж байгаа гол шалтгааныг арилгах боломжгүй. | Үр дүнд хүрэхгүй. |
|  | Хууль тогтоомжийн төсөл боловсруулах | Татварын мэргэшсэн зөвлөх үйлчилгээний харилцааг зөвхөн Улсын Их Хурал хуулиар зохицуулдаг тул хуулийн төсөл боловсруулах замаар зорилгод хүрэх боломжтой. | Одоо үйл ажиллагаа явуулж буй байгаа нөөц бололцоонд тулгуурлан хэрэгжүүлэх учир нэмэлт зардал гарахгүй. Татварын мэргэшсэн зөвлөх үйлчилгээний зөвшөөрлийг хуулийн этгээдэд болон хувь хүнд олгосон тохиолдолд татварын суурь өргөжиж, төсвийн орлого нэмэгдэж, татвар төлөгчдийн эрх, хууль ёсны ашиг сонирхол хамгаалагдана.  | Үр дүнтэй. |

Татварын мэргэшсэн зөвлөх үйлчилгээ нь Аж ахуйн үйл ажиллагааны тусгай зөвшөөрлийн тухай хуулийн 15 дугаар зүйлийн 15.4.10-т заасны дагуу тусгай зөвшөөрөлтэйгөөр үйл ажиллагаа эрхлэхээр заасан байдаг. Иймд Татварын мэргэшсэн зөвлөх үйлчилгээний харилцааг боловсронгуй болгож, сайжруулах асуудлыг хууль тогтоомжийн төсөл боловсруулахаас өөр хувилбараар шийдвэрлэх боломжгүй юм.

Хуулийн тогтоомжийн төсөл боловсруулах хувилбарыг сонгон өөрийн нөөц бололцоонд тулгуурлан шаардлагатай бодлогын арга хэмжээг хэрэгжүүлэх учир нэмэлт зардал гарахгүй.

Ийнхүү асуудлыг зохицуулах хувилбаруудыг харьцуулан дүгнэхэд Монгол Улсын төрийн бодлоготой уялдуулан эдийн засгийн өсөлт, бизнес эрхлэлтийг дэмжсэн тэгш шударга, өрсөлдөхүйц, олон улсын жишигт нийцсэн татварын мэргэшсэн зөвлөх үйлчилгээний асуудлыг боловсронгуй болгож, бүрдүүлэхийн тулд хууль тогтоомжийн төсөл боловсруулах зохицуулалтын хувилбарыг авч хэрэглэх шаардлагатай байгаа тул Аргачлалд заасны дагуу тандан судлах ажиллагааг үргэлжлүүлэн хийж байна.

Иймд тухайн хуулийн төслийн агуулга, зохицуулалтын хэлбэрийг дараах байдлаар ерөнхийлөн томьёолж байна.

Энэ хуулийн зорилт нь татварын мэргэшсэн зөвлөх үйлчилгээ үзүүлэх эрх зүй, зохион байгуулалтын үндсийг тогтоож, энэ чиглэлээр төрийн болон мэргэжлийн байгууллага, иргэн, хуулийн этгээдийн эрх, үүрэг, авч хэрэгжүүлэх арга хэмжээ, үйл ажиллагаатай холбогдсон харилцааг зохицуулахад оршино.

**ДӨРӨВ. ЗОХИЦУУЛАЛТЫН ХУВИЛБАРУУДЫН ҮР**

**НӨЛӨӨГ ТАНДАН СУДАЛСАН БАЙДАЛ**

Аргачлалын 6-д заасны дагуу сонгосон хувилбарын үр нөлөөг Аргачлалд заасны дагуу ерөнхий асуултуудад хариулах замаар дүгнэлтийг нэгтгэн гаргалаа.

Жич: Хүний эрх, эдийн засаг, нийгэм, байгаль орчинд үзүүлэх үр нөлөөг шалгуур асуултын дагуу тандсан байдлыг хүснэгт 1,2,3,4-өөс үзнэ үү.

**4.1.Хүний эрхэд үзүүлэх үр нөлөө**

Хувилбар 6-гийн хүрээнд татварын мэргэшсэн зөвлөх үйлчилгээний харилцааг нарийвчлан зааж өгснөөр эрх зүйн харилцаа илүү боловсронгуй болж, тэгш шударга байдал хангагдах эерэг нөлөөтэй.

**4.2. Эдийн засагт үзүүлэх үр нөлөө**

Сонгосон хувилбарын хүрээнд эдийн засаг, бизнесийн орчин сайжирч, татварын суурь өргөжнө.

**4.3.Нийгэмд үзүүлэх нөлөө**

Хувилбар 6-гийн хүрээнд ажил эрхлэлтийн түвшин нэмэгдэж, ажиллагсдын нийгмийн байдал сайжрах дам нөлөө үзүүлнэ.

**4.4.Байгаль орчинд үзүүлэх нөлөө**

Байгаль орчинд ямар нэгэн шууд болон шууд бус сөрөг нөлөө үзүүлэхгүй.

**4.5.Монгол Улсын Үндсэн хууль, Монгол Улсын олон улсын гэрээ, бусад хуультай нийцэж байгаа эсэх**

Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төсөл нь Монгол Улсын Үндсэн хууль болон хүний эрхийн Монгол Улсын олон улсын гэрээнд нийцэх бөгөөд өнөөдөр үйлчилж байгаа бусад хууль тогтоомжийг аливаа хэлбэрээр зөрчихгүй болно.

**ТАВ. ЗОХИЦУУЛАЛТЫН ХУВИЛБАРУУДЫГ**

**ХАРЬЦУУЛСАН ДҮГНЭЛТ**

Аргачлалын 7-д зааснаар хувилбаруудын эерэг болон сөрөг талуудыг

- Зорилгод хүрэх байдал;

- Зардал, үр өгөөжийн харьцаа;

- Хүний эрх, эдийн засагт, нийгэм, байгаль орчинд үзүүлэх үр нөлөө;

- Хууль тогтоомжтой нийцэж буй эсэх;

- Гарч болох сөрөг үр дагавар, түүнийг арилгах хувилбар байгаа эсэх гэсэн шалгуураар дахин нягтлан үзэж дараах дүгнэлтийг хийлээ.

Монгол Улсын төрийн бодлоготой уялдуулан эдийн засгийн өсөлт, бизнес эрхлэлтийг дэмжсэн тэгш шударга, өрсөлдөхүйц, олон улсын жишигт нийцсэн татварын мэргэшсэн зөвлөх үйлчилгээний үйл ажиллагааг боловсронгуй болгож, бүрдүүлэхийн тулд зөвхөн хувилбар 6 буюу хууль батлан хэрэгжүүлснээр өнөөгийн тулгамдаад байгаа сөрөг үр дагаврыг бууруулах, зорилтыг хангах боломжтой байна. Энэхүү зохицуулалтыг хуульд тусгахдаа оновчтой хэлбэрээр хуульчлахгүй бол эдийн засаг, нийгэмд үзүүлэх сөрөг үр дагаврыг нэмэгдүүлэх эрсдэл учирч болох юм.

**ЗУРГАА. ОЛОН УЛСЫН БОЛОН БУСАД УЛСЫН ХУУЛЬ**

**ЭРХ ЗҮЙН ЗОХИЦУУЛАЛТТАЙ ХАРЬЦУУЛСАН БАЙДАЛ**

Дэлхийн улс орнуудад татвар тодорхойлох тогтолцоо нь хоёр төрөл байдаг бөгөөд Индонези, Канад, АНУ, Япон, Шриланк, Пакистан, Бангладеш, ASEAN-ны Сингапураас бусад 9 улс, Австрали, Ирланд, Шинэ зеланд, Их Британи, Кени, Замбиа, OECD-н 18 улсуудад татвар төлөгч нь өөрөө татвараа тодорхойлдог бол Австри, Бельги, Дани, Франц, Герман, Грек, Нидерланд, Норвеги, Сингапур, Португал гэх мэт Дундад болон Зүүн өмнөд Азийн олон улсуудад татварын алба нь татварыг тодорхойлдог байна.

OECD 2013 оны судалгаагаар татварыг өөрөө тодорхойлдог загварчлалтай улсуудаас татварын алба тодорхойлох загварчлалтай улсад гаргасан маргааны тоо хэд дахин өндөр байдаг байна.

Татвараа өөрөө тодорхойлох системийг илүү амжилттай болгоход доорх хүчин зүйлүүд нөлөөлдөг байна.

* Татварын хууль тогтоомж нь хэрэгжүүлэхэд ойлгомжтой байх
* Татвар төлөгчрүү хандсан үйлчилгээ
* Татвараа тайлагнах, төлөх энгийн процесс
* Татвар хураалтын энгийн систем
* Эрсдэлд суурилсан хяналт
* Хүү, торгууль шударга, оночтой байх
* Маргааныг цаг тухайд нь шударгаар шийдвэрлэх

Татварын мэргэшсэн зөвлөх үйлчилгээний хуультай улсууд нь Австрали, Австри, Бельги, Канад, Чили, Чех, Дани, Эстони, Герман, Унгар, Израиль, Итали, Япон, Солонгос, Мексик, Шинэ Зеланд, Норвеги, Польш, Португал, Словак Бүгд Найрамдах Улс, Швед, Хорват, Кипр, Энэтхэг, Малайз, Мальта, Румын, Сингапур зэрэг юм.

Татварын мэргэшсэн зөвлөх үйлчилгээний хуульгүй улсууд нь Финлянд, Франц, Грек, Исланд, Ирланд, Люксембург,Нидерланд, Словени, Швейцарт, Англи, Аргентин, Бразил, Болгар, Хятад, Колумби, Коста Рика, Хонгконг, Хятад, Латви, Литва, Марокко, ОХУ, Саудын Ара, Тайланд зэрэг улсууд байдаг.

Татварын мэргэшсэн зөвлөх үйлчилгээний бүртгэл болон үйлчилгээний тухай судалгаанд нийт 55 улс оролцсноос 42 хувь нь мэргэшсэн үйлчилгээ санал болгодог, 27 хувь нь хуулийн зохицуулалттай, 22 хувь нь тухайн улсад бүртгүүлэх, 15 хувь нь онлайн бүртгэлийн үйлчилгээтэй байдаг байна.

Татварын алба, Татварын Зөвлөх болон оролцогч талуудын хоорондын харилцааны стратегийн 4 загвар:

* Хяналттай систем: ЖДААН/н татварын хуулийг дагаж мөрдүүлэх бүх үүрэг хариуцлагуудыг өөрөө хүлээдэг. ТМЗҮ-н үүрэг роль нь хязгаартай.
* Хосолсон нээлттэй систем: ЖДААН-н Татварын үүрэг, биенесийн үйл ажиллагаанд төр голчлон оролцоно. Үйлчилгээ мэдээллүүдэд нь нээлттэй зах зээлээс ашиглагдаж болох боловч татварын албаар хянагдаж зөвшөөрөгдөнө.
* Хосолсон хаалттай систем: Татварын зөвлөхүүд болон бусад талууд ЖДААН-н татварын асуудалд гол үүрэг үзүүлнэ. Гэхдээ хуулиар зохицуулагдсан байна.
* Дасан зохицох схем: Татварын зөвлөхүүд болон бусад оролцогч талуудын ЖДААН-үүдийн үйл ажиллагаа, татварын асуудалд үйлчилгээ үзүүлэх явдал бүрэн дэмжигдэнэ.

Татварын мэргэшсэн зөвлөх үйлчилгээг хуулийн бүрэн зохицуулалттай Герман загвар, хагас зохицуулалттай АНУ загвар, хуулийн зохицуулалтгүй гэж ангилдаг.

Бүрэн зохицуулалттай Герман загвар нь

* Татварын зөвлөх нь ажил гүйцэтгэх эрх авсан байна
* Татварын зөвлөх үйлчилгээ үзүүлэх хүмүүс нь тусгай зөвшөөрөл авсан татварын зөвлөх, хуульч, нягтлан бодогч, аудиторууд байна.
* Тусгай зөвшөөрөл аваагүй хүмүүс татварын зөвөлгөө өгч болохгүй

Хагас зохицуулалттай АНУ загвар нь:

* Мэргэжлийн сургалт, шалгалт өгөх шаардлагагүй
* Тайлан бэлтгэгч өөрийн мэдээлллийг тайландаа оруулна.
* Цалингийн татвар бэлдэхийн тулд бүртгүүлэх /Австрали/

Хуулийн зохицуулалтгүй:

* Татварын тайлан гаргах, зөвлөх үйлчилгээ өгөх нь чөлөөтэй.
* ТМЗҮ хуулийн зохицуулалтгүй боловч бусад хуулиудын хүрээнд захирагдах, зарим нэг мэргэжлийн шаардлага, ОУ-ын стандартуудыг мөрдөнө.

Бельги, Итали, Португал, Испани, Их Британи гэх мэт улсуудад татварын мэргэшсэн зөвлөх үйлчилгээ нь хуулийн зохицуулалтгүй байдаг.

Хуулийн зохицуулалтгүй байснаар буруу тайлан гаргаж улсын төсөв, орлогод муугаар нөлөөлөх, ард түмний төр засагт итгэх итгэлийг буруулж болзошгүй нөхцөл үүсгэх, хуулийн зохицуулалтгүйгээр татварын тайлан бэлтгэгчид алдаа гаргах зэрэг эрсдэлтэй байдаг.

Учир нь татварын үйл ажиллагаанд хуулийн зохицуулалтад зайлшгүй шаардлагатай үйлчилгээнүүд байдаг. Жишээлбэл, татварын хөнгөлөлт, санхүүгийн болон үүнтэй адил үйлчилгээнүүдэд нэмэлт туслалцаа үзүүлэх, харилцах банкны гүйлгээ хийх, татварын тайланг бэлтгэж, татвар төлөгчийг төлөөлөх зэрэг хуулийн зохицуулалтгүй зайлшгүй шаардлагатай бөгөөд байхгүйгээс үүдэн дээрх эрсдлүүд гардаг байна.

**ДОЛОО. ЗӨВЛӨМЖ**

Татварын мэргэшсэн зөвлөх үйлчилгээний тухай хуульд холбогдох нэмэлт, өөрчлөлтийг тусгахдаа хууль тогтоомжийн өөрчлөлтийн төсөл боловсруулж батлан гаргах хувилбарыг сонгох нь зүйтэй гэж үзэж байна. Тус хуулиар дараах асуудлыг нарийвчлан зохицуулах шаардлагатай байна:

- Хуульд хэрэглэгдэж байгаа зарим ойлголт, нэр томьёог нэг мөр ойлгож хэрэгжүүлэх зорилгоор нэр томьёог тодорхойлох, бусад хуультай уялдуулж холбогдох өөрчлөлтийг оруулах;

- Хууль хоорондын давхардал, хийдэл, зөрчлийг арилгах хүрээнд холбогдох зохицуулалтыг бусад хуулиудын зүйл, заалтуудтай нийцүүлэх;

- Хуулиас дээгүүр болзол шаардлага тогтоосон дүрэм, журмыг хүчингүй болгож, хуулийн хүрээнд зохицуулах талаар холбогдох өөрчлөлтүүдийг оруулах;

Монгол Улсын төрийн бодлоготой уялдуулан эдийн засгийн өсөлт, бизнес эрхлэлтийг дэмжсэн тэгш шударга, өрсөлдөхүйц, олон улсын жишигт нийцсэн татварын мэргэшсэн зөвлөх үйлчилгээний эрх зүйн орчинг боловсронгуй болгож, бүрдүүлэх асуудлыг урьдчилан тандан судлах ажиллагааг гүйцэтгэлээ.

Харьцуулалтын үр дүнг харгалзан Хууль тогтоомжийн төсөл боловсруулах хувилбар нь зорилгод хүрэх боломжтой цорын ганц оновчтой хувилбар гэж дүгнэж байна.

**Хавсралт**

1. Ашигласан мэдээлэл, судалгаа, гарын авлага, хууль тогтоомжийн

жагсаалт

Ашигласан мэдээлэл, судалгаа, гарын авлага:

Хууль тогтоомжийн жагсаалт

• Монгол Улсын үндсэн хууль

• Иргэний хууль

• Хууль тогтоомжийн тухай хууль

• Аж ахуйн үйл ажиллагааны тусгай зөвшөөрлийн тухай хууль

• Зөрчлийн тухай хууль

• Татварын мэргэшсэн зөвлөх үйлчилгээний тухай

• Даатгалын мэргэжлийн оролцогчийн тухай хууль

• Нягтлан бодох бүртгэлийн тухай хууль

• Татварын багц хууль

**ХҮНИЙ ЭРХЭД ҮЗҮҮЛЭХ ҮР НӨЛӨӨ**

(Хүснэгт 1)

|  |  |  |  |
| --- | --- | --- | --- |
| **Үзүүлэх үр****нөлөө** | **Холбогдох асуултууд** | **Хариулт** | **Тайлбар** |
| 1.Хүний эрхийн суурь зарчмуудад нийцэж буй эсэх | 1.1.Ялгаварлан гадуурхахгүй ба тэгш байх |
| 1.1.1. Ялгаварлан гадуурхахыг хориглох эсэх | **Тийм** | Үгүй | Татварын мэргэшсэн зөвлөхийн үйл ажиллагаанд тэгш шударга байх зарчмыг хуульчилна. |
| 1.1.2. Ялгаварлан гадуурхсан буюу аль нэг бүлэгт давуу байдал үүсгэх эсэх | Тийм | **Үгүй** | Татварын мэргэшсэн зөвлөх үйлчилгээ үзүүлэгч хувь хүнийг аж ахуйн үйл ажиллагааны тусгай зөвшөөрлийн үндсэн дээр явуулахаар тогтоох боловч энэ нь ялгаварлан гадуурхсан зохицуулалт биш юм. |
| 1.1.3. Энэ нь тодорхой бүлгийн эмзэг байдлыг дээрдүүлэхийн тулд авч буй түр тусгай арга хэмжээ мөн бол олон улсын болон үндэсний хүний эрхийн хэм хэмжээнд нийцэж буй эсэх | **Тийм** | Үгүй | Олон улсын болон үндэсний хүний эрхийн хэм хэмжээнд бүрэн нийцнэ. |
| 1.2.Оролцоог хангах |
| 1.1.4. Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | **Тийм** | Үгүй | Холбогдох төрийн болон төрийн бус байгууллага, үйлчлүүлэгчдийн эрх, ашиг сонирхол нь хөндөгдөж байгаа бүлгүүдтэй мэдээлэл хуваалцаж оролцоог хангасан. |
| 1.1.5.Ялангуяа зохицуулалтыг бий болгосноор эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх | **Тийм** | Үгүй | Бүлгүүдийг тусгайлан тодорхойлж, тэдэнд үзүүлэх үр нөлөөг тооцсон. |
| 1.3.Хууль дээдлэх зарчим ба сайн засаглал хариуцлага |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | **Тийм** | Үгүй | Татварын мэргэшсэн зөвлөх үйлчилгээний ил тод, шударга байдал сайжирснаар татвар төлөгчдийн эрхийг хангах, тэгш шударга байх зарчимд дэвшил гарна |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх | **Тийм** | Үгүй | Бүрэн нийцнэ. |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | Тийм | **Үгүй** | Татварын мэргэшсэн зөвлөх үйлчилгээний тухай хууль тогтоомж зөрчигчид хүлээлгэх хариуцлагыг Зөрчлийн тухай хуулиар зохицуулах тул энэ хуульд тусгагдахгүй. |
| 2.Хүний эрхийг хязгаарласан зохицуулалт агуулсан эсэх | 2.1.Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх | Тийм | **Үгүй** | Хүний эрхийг хязгаарлахгүй. |
| 2.2.Хязгаарлалт тогтоох нь зайлшгүй эсэх | Тийм | **Үгүй** | Хязгаарлалт тогтоохгүй. |
| 3.Эрх агуулагч | 3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | **Тийм** | Үгүй | - Сангийн яам - Татварын Ерөнхий газар - Татварын мэргэшсэн зөвлөх үйлчилгээ эрхлэгч иргэн, хуулийн этгээд- Татварын мэргэшсэн зөвлөхийн нийгэмлэг  |
| 3.2.Эрх агуулагчдыг эмзэг байдлаар нь ялгаж тодорхойлсон эсэх | **Тийм** | Үгүй | Иргэн, хуулийн этгээдэд тавигдах шаардлага шалгуурыг тодорхойлсон. |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | **Тийм** | Үгүй | Аж ахуйн үйл ажиллагааны тусгай зөвшөөрлийг Татварын мэргэшсэн зөвлөх иргэнд олгосноор тэдний эрх зүйн байдал дээрдэнэ.  |
| 3.4.Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй | **Тийм** | Үгүй |  |
| 4.Үүрэг хүлээгч | 4.1.Үүрэг хүлээгчдийг тодорхойлсон эсэх | **Тийм** | Үгүй | Татварын мэргэшсэн зөвлөх үйлчилгээ эрхлэгчдийн үүоэг хүлээгчдийг тодорхойлсон.  |
| 5.Жендерийнэрх тэгш байдлыг хангах тухай хуульд нийцүүлсэн эсэх | 5.1.Жендерийн үзэл баримтлалыг тусгасан сэх | **Тийм** | Үгүй | Жендерийн үзэл баримтлал тусгагдсан.  |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | **Тийм** | Үгүй | Шалгуур, сонгон шалгаруулалт, гэрээлэхүйл явц, үйл ажиллагаа эрхлэх, хяналтын бүх нөхцөлд жендерийн тэгш байдлыг бүрдүүлсэн. |

**ЭДИЙН ЗАСАГТ ҮЗҮҮЛЭХ ҮР НӨЛӨӨ**

(Хүснэгт 2)

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд** | **Хариулт** | **Тайлбар** |
| 1.Дэлхийн зах зээл дээр өрсөлдөхчадвар | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх | **Тийм** | Үгүй | Өрсөлдөөнд нөлөө үзүүлэхгүй. |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | Тийм | **Үгүй** | Ямар нэгэн сөрөг нөлөө байхгүй. |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | Тийм | **Үгүй** | Ямар нэгэн сөрөг нөлөө байхгүй. |
| 2.Дотоодын зах зээлийн өрсөлдөхчадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах Эсэх | Тийм | **Үгүй** | Ямар нэгэн сөрөг нөлөө байхгүй. |
| 2.2.Хязгаарлагдмал өрсөлдөөний улмаас үнийн хөөргөдлийг бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 2.4.Зах зээлд шинээр монополыг бий болгох эсэх | Тийм | **Үгүй** | Ямар нэгэн сөрөг нөлөө  |
| 3.Аж ахуйн нэгжийн үйлдвэрлэлийнболон захиргааны зардал  | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | Тийм | **Үгүй** | Аж ахуйн нэгжид шинээр зардал үүсэхгүй. |
| 3.2.Санхүүжилтийн эх үүсвэр олж авахад нөлөө үзүүлэх эсэх | Тийм | **Үгүй** | Нөлөө үзүүлэхгүй. |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм | **Үгүй** | Ямар нэгэн сөрөг нөлөө байхгүй. |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх | Тийм | **Үгүй** | Ямар нэгэн сөрөг нөлөө байхгүй. |
| 3.5.Аж ахуйн нэгжийг үйл ажиллагаагаа зогсооход хүргэх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.Мэдээлэх үүргийнулмаас үүсэжбайгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх,тайлан гаргах гэх мэт) бий болгох эсэх | **Тийм** | Үгүй | Татварын мэргэшсэн зөвлөх үйлчилгээ эрхлэгч хувь хүн нь Нягтлан бодох бүртгэлийн тухай хууль болон Татварын хуулиудын дагуу санхүү, татварын тайланг гаргана.  |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх | Тийм | **Үгүй** | Ямар нэгэн сөрөг нөлөө байхгүй. |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 6.Инноваци болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | Тийм | **Үгүй** | Ямар нэгэн сөрөг нөлөө байхгүй. |
|  | 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх Эсэх | **Тийм** | Үгүй | Эерэг нөлөө үзүүлнэ. |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | **Тийм** | Үгүй | Эерэг нөлөө үзүүлнэ. |
| 7.3.Хэрэглэгчдийн эрх ашигт нөлөөлөх эсэх | **Тийм** | Үгүй | Эерэг нөлөө үзүүлнэ |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | **Тийм** | Үгүй | Эерэг нөлөө үзүүлнэ |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | **Тийм** | Үгүй | Төсөвт эерэг нөлөө үзүүлнэ. |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх | Тийм | **Үгүй** | Ямар нэгэн өөрчлөлт гарахгүй. |
| 9.3.Төрийн байгууллагад захиргааны шинэ чиг үүрэг бий болгох эсэх | **Тийм** | Үгүй | Тусгай зөвшөөрөлтэй хувь хүний үйл ажиллагаанд хяналт тавих. |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | **Тийм** | Үгүй | Эерэг нөлөө үзүүлнэ. |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | **Тийм** | Үгүй | Эерэг нөлөө үзүүлнэ. |
| 10.3.Инфляци нэмэгдэх эсэх | Тийм | **Үгүй** | Ямар нэгэн сөрөг нөлөө байхгүй. |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | **Тийм** | Үгүй | Ямар нэгэн байдлаар зөрчилдөхгүй. |

**НИЙГЭМД ҮЗҮҮЛЭХ ҮР НӨЛӨӨ**

**(Хүснэгт 3)**

|  |  |  |  |
| --- | --- | --- | --- |
| **Үзүүлэх үр****нөлөө** | **Холбогдох асуултууд** | **Хариулт** | **Тайлбар** |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | **Тийм** | Үгүй | Татварын мэргэшсэн зөвлөхүүдийн үйл ажиллагаа өргөжин дэвших боломж бүрдэнэ. |
| 1.2.Шууд болон шууд бусаар ажлын байрны цомхотгол бий болгох эсэх | Тийм | **Үгүй** | Ажлын байр буурах үр нөлөө гарахгүй. |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | Тийм | **Үгүй** | Татварын мэргэшсэн зөвлөх хувиараа хөдөлмөр эрхлэх эрх зүйн боломж бүрдэнэ.  |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | **Тийм** | Үгүй | Татварын зөвлөх үйлчилгээг стандартын дагуу явуулах боломж бүрдэнэ.  |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 2.4.Шинээр ажлын стандарт гаргах эсэх | Тийм | **Үгүй** | Шаардлагагүй |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх | Тийм | **Үгүй** | Өөрчлөлт бий болгохгүй. |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | Тийм | **Үгүй** | Үүсгэхгүй |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт | Тийм | **Үгүй** | Ямар нэгэн сөрөг нөлөө байхгүй. |
| 3.3.Гадаадын иргэдэд илэрхий нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.2.Төрийн Байгууллагуудын үүрэг, үйл ажиллагаанд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | Тийм | **Үгүй** | Нөлөөлөхгүй. |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | Тийм | **Үгүй** | Нөлөөлөхгүй. |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | Тийм | **Үгүй** | Нөлөөлөхгүй. |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт,өвчлөлт, нас баралтын байдалд нөлөөлөх эсэх | Тийм | **Үгүй** | Нөлөөлөхгүй. |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | Тийм | **Үгүй** | Нөлөөлөхгүй. |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхиныхэрэглээ)-т нөлөөлөх эсэх | Тийм | **Үгүй** | Нөлөөлөхгүй. |
| 6.Нийгмийн хамгаалал, эрүүл мэнд, боловсролын систем | 6.1.Нийгмийнүйлчилгээний чанар, хүртээмжид нөлөөлөх эсэх | Тийм | **Үгүй** | Нөлөөлөхгүй. |
| 6.2.Ажилчдын боловсрол, шилжилт хөдөлгөөнд нөлөөлөх эсэх | Тийм | **Үгүй** | Нөлөөлөхгүй. |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх | Тийм | **Үгүй** | Нөлөөлөхгүй. |
| 6.4.Нийгмийн болон эрүүл мэндийн үйлчилгээ авахадсөрөг нөлөө үзүүлэх эсэх | Тийм | **Үгүй** | Нөлөөлөхгүй. |
| 6.5.Их, дээд сургуулиудынүйл ажиллагаа, өөрийн удирдлагад нөлөөлөх эсэх | Тийм | **Үгүй** | Нөлөөлөхгүй. |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | Тийм | **Үгүй** | Нөлөөлөхгүй. |
| 7.2.Хуулийг албадан хэрэгжүүлэхэд нөлөөлөх эсэх | Тийм | **Үгүй** | Нөлөөлөхгүй. |
| 7.3.Гэмт хэргийн илрүүлэлтэд нөлөө үзүүлэх эсэх | Тийм | **Үгүй** | Нөлөөлөхгүй. |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | Тийм | **Үгүй** | Нөлөөлөхгүй. |
| 8.Соёл | 8.1.Соёлын өвийг хамгаалахад нөлөө үзүүлэх эсэх | Тийм | **Үгүй** | Нөлөөлөхгүй. |
| 8.2.Хэл, соёлын ялгаатайбайдал бий болгох эсэх, эсхүл уг ялгаатай байдалд нөлөөлөх эсэх | Тийм | **Үгүй** | Нөлөөлөхгүй. |
| 8.3.Иргэдийн түүх, соёлоо хамгаалах оролцоонд нөлөөлөх эсэх | Тийм | **Үгүй** | Нөлөөлөхгүй. |

**БАЙГАЛЬ ОРЧИНД ҮЗҮҮЛЭХ ҮР НӨЛӨӨ**

**ХҮСНЭГТ 4**

|  |  |  |  |
| --- | --- | --- | --- |
| **Үзүүлэх үр****нөлөө** | **Холбогдох асуултууд** | **Хариулт** | **Тайлбар** |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх | Тийм | **Үгүй** | Нөлөөлөхгүй. |
| 2.Зам тээвэр,  | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх | Тийм | **Үгүй** | Нөлөөлөхгүй. |
| 2.2.Эрчим хүчний хэрэглээг нэмэгдүүлэх эсэх | Тийм | **Үгүй** | Нөлөөлөхгүй. |
| 2.3.Эрчим хүчний үйлдвэрлэлд нөлөө үзүүлэх эсэх | Тийм | **Үгүй** | Нөлөөлөхгүй. |
| 2.4.Тээврийн хэрэгслийн агаарын бохирдлыг нэмэгдүүлэх эсэх | Тийм | **Үгүй** | Нөлөөлөхгүй. |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх | Тийм | **Үгүй** | Нөлөөлөхгүй. |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | Тийм | **Үгүй** | Нөлөөлөхгүй. |
| 3.3.Ан амьтдын нүүдэл, суурьшилд сөргөөр нөлөөлөх эсэх | Тийм | **Үгүй** | Нөлөөлөхгүй. |
| 3.4.Тусгай хамгаалалттай газар нутагт сөргөөр нөлөөлөх эсэх | Тийм | **Үгүй** | Нөлөөлөхгүй. |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | Тийм | **Үгүй** | Нөлөөлөхгүй. |
| 4.2.Усны бохирдлыг нэмэгдүүлэх эсэх | Тийм | **Үгүй** | Нөлөөлөхгүй. |
| 4.3.Ундны усны чанарт нөлөөлөх эсэх | Тийм | **Үгүй** | Нөлөөлөхгүй. |
| 5.Хөрсний Бохирдол | 5.1.Хөрсний бохирдолтод нөлөө үзүүлэх эсэх | Тийм | **Үгүй** | Нөлөөлөхгүй. |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх | Тийм | **Үгүй** | Нөлөөлөхгүй. |
| 6.Газрын Ашиглалт | 6.1.Ашиглагдаагүй байсан газрыг ашиглах эсэх | Тийм | **Үгүй** | Нөлөөлөхгүй. |
| 6.2.Газрын зориулалтыг өөрчлөх эсэх | Тийм | **Үгүй** | Нөлөөлөхгүй. |
| 6.3.Экологийн зориулалтаар хамгаалагдсан газрынзориулалтыг өөрчлөх эсэх | Тийм | **Үгүй** | Нөлөөлөхгүй. |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхыг нь алдагдуулахгүйгээр зохистой ашиглах эсэх | Тийм | **Үгүй** | Нөлөөлөхгүй. |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | Тийм | **Үгүй** | Нөлөөлөхгүй. |

---oo0oo---